## Salvapantalles

Usant aquest mòdul, podreu escollir el salvapantalles, determinar quant de temps ha de passar per a que s'activi, i afegir o eliminar la protecció de contrasenya per al vostre salvapantalles.

### Escollint el salvapantalles i configurant les seves opcions

En la caixa Arranjament hi ha una caixa de selecció etiquetada com a Engega el salvapantalles automàticament. Aquesta caixa haurà d'estar marcada o el &kde; no llançarà cap salvapantalles i no us permetrà ajustar les opcions del mateix.

Al llarg del costat esquerra hi ha una llista dels salvapantalles disponibles. Podeu seleccionar-ne un simplement fent clic en el seu nom. Una vegada seleccionat, veureu una petita vista prèvia en el monitor de la dreta.

El monitor de previsualització us mostrarà un salvapantalles a menor resolució que quan estiga activat. El qual es fa a propòsit, atès que molts detalls del salvapantalles serien inintel·ligibles si s'escalen a mides molt petites.

Cada salvapantalles té un conjunt d'opcions diferents. Fent clic a sobre d'Arranjament..., apareixerà una caixa de diàleg amb totes les opcions disponibles. A l'ajustar les opcions, el quadre de previsualització en la caixa de diàleg us mostrarà l'efecte aconseguit amb les preferències actuals.

Quan ja s'hagi finalitzat la configuració del vostre salvapantalles, feu clic a Bé.

Fent clic a Cancel·la esborrareu qualsevol canvi que s'hagi fet en aquesta caixa de diàleg i us retornarà al mòdul del salvapantalles.

Si feu clic a Quant a, se us mostrarà informació a sobre del Copyright i informació de l'autor.

Quan considereu que teniu totes les opcions configurades tal i com desitgeu, simplement feu clic a sobre de Prova per a engegar el salvapantalles exactament tal i com hauria d'aparèixer.

### Configurant el temps, prioritat i contrasenyes per al salvapantalles.

A sota del monitor de previsualització, està la caixa de selecció Engega el salvapantalles automàticament i una caixa incrementadora que determina el període d'inactivitat abans de que el salvapantalles hauria d'engegar-se. En aquesta caixa podeu introduir-hi qualsevol número positiu de minuts.

Per sota d'això hi ha una caixa de selecció etiquetada com a Cal contrasenya per aturar el salvapantalles. Si està marcada, quan premeu una tecla o el botó del ratolí per a finalitzar el salvapantalles i començar a treballar, haureu d'introduir una contrasenya. La contrasenya usada és la mateixa que useu per accedir a la vostra màquina. Si no estigués marcada, no es requerirà la contrasenya.

Habiliteu la caixa de selecció Informa de la gestió d'alimentació si no desitgeu que s'iniciï el salvapantalles mentre esteu mirant la TV o alguna pel·lícula al vostre monitor.

### Usant un salvapantalles que no és del &kde;

El &kde; no impedeix el funcionament d'altres salvapantalles. Per a usar un salvapantalles diferent, tal com xscreensaver, simplement deshabiliteu el salvapantalles del &kde; i configureu el vostre altre salvapantalles manualment.

### Eliminant i restaurant un salvapantalles del vostre sistema

Si en aquest mòdul del Centre de control elimineu un salvapantalles de la llista, necessitareu reanomenar un fitxer en el vostre sistema.

Treballar com a usuari `root` és una situació potencialment perillosa. Tot i que improbable, és possible malmetre permanentment el sistema mentre treballa com a root.

Tingueu molta cura amb el següent conjunt de directives

Per a eliminar un salvapantalles, introduïu els següents comandaments:

    bash$ cd
    $TDEDIR/share/applnk/System/ScreenSavers
    bash$ ls

Això us proporcionarà una llista de fitxers. Notareu similituds entre alguns noms de fitxer i els del salvapantalles que desitgeu eliminar. Simplement reanomeneu el fitxer de l'escriptori amb un nom similar a un nom que no finalitzi en desktop.

Exemple:

    bash$ cd
    $TDEDIR/share/applnk/System/ScreenSavers
    bash$ mv KSpace.desktop KSpace.backup

Eliminarà Space (GL) de la llista

Haureu de tancar el ¢recontrol; i reiniciar-lo abans de que es vegin els canvis.

Per a restaurar el salvapantalles desactivat, simplement reanomeneu el fitxer al seu nom original:

    bash$ cd
    $TDEDIR/share/applnk/System/ScreenSavers
    bash$ mv KSpace.backup KSpace.desktop

Reinicieu el ¢recontrol; i el salvapantalles estarà altra vegada a la llista.

### Opcions avançades: Període de gràcia

Hi ha un període de gràcia de cinc segons després de que comenci a funcionar el salvapantalles fins que es requereixi una contrasenya, fins i tot encara que Cal contrasenya estiga seleccionat.

Si bloquegeu l'escriptori manualment, fent clic a la icona del cadenat en el plafó del &kde;, no hi haurà tal període de gràcia.

Per a modificar la configuració del període de gràcia és necessari que editeu manualment el fitxer de configuració. De la següent manera:

`$` `cd `~/.trinity/share/config``

Ara, usant un editor de text (l'exemple usa &kate;, l'editor de text del &kde;), carregueu el fitxer `kdesktoprc`.

`$` `kate `kdesktoprc``

Cerqueu en el fitxer la secció etiquetada com a [Screensaver].

Cerqueu entre les línies d'aquesta secció una entrada titulada LockGrace.

Si l'entrada existeix, podeu editar el seu valor.

    [Screensaver]
    LockGrace=3000

El valor de l'entrada representa la duració del període de gràcia en mil·lisegons. Un valor de 3000 canviaria el període de gràcia a 3 segons. Podeu establir el valor a qualsevol número entre 0 (cap període de gràcia) i 300000 (5 minuts).

Si l'entrada no existeix, simplement afegiu-la al final de la secció.

Qualsevol canvi en el fitxer de configuració tindrà un efecte immediat.