# Kom i gang med e-mail

&kde; har en funktionsrig og letanvendelig e-mail-klient ved navn &kmail; som giver dig mulighed for at sende, modtage og organisere dine e-mails hurtigt og effektivt. Lad os se på hvordan man sætter programmet op. Får du problemer med denne fremgangsmåde, så se den fulde &kmail;-brugervejledning.

## Ting du skal vide før du begynder

Mange e-mail-indstillinger varierer afhængigt af dit systems opsætning, din ISP's konfiguration eller opsætningen af dit lokalnetværk. Du får brugfor at skaffe visse informationer inden du kan sætte din e-mail op:

Din e-mail-adresse

- Denne bør du få fra din ISP eller systemadministrator

Brugernavn og kodeord til din e-mail-konto

- Brugernavnet er ofte det samme som delen lige før @-symbolet i din e-mail-adresse, dog ikke nødvendigvis; tjek hos din ISP.

Navn og detaljer for server til udgående e-mail (SMTP)

- Din ISP bør også have givet dig disse informationer. Hvis ikke, kan du prøve `smtp.`din-ISP's-navn`.dk`.

Navn og detaljer for server til udgående e-mail (IMAP eller POP)

- Hvis du ikke har disse oplysninger, kan du prøve `imap.`din-ISP's-navn`.dk` for IMAP eller `pop.`din-ISP's-navn`.dk` hvis du bruger POP3.

Når du har disse oplysninger, er du klar til at påbegynde opsætningen af &kmail;. Åbn &kmail; fra K-menuen (du kan finde det i undermenuen Internet eller du kan bruge en af metoderne beskrevet i programs-launching. Når &kmail; er startet, vælger du menupunktet Opsætning Indstil KMail.... De næste afsnit beskriver hvordan du bruger den fremkommende dialog til at indstille &kmail;.

## Opsætning af din identitet

Indstillingerne på siden Identiteter er rimelig ligetil. Vælg identiteten standard og klik på Ændr.... Udfyld feltet Dit navn med dit fulde navn (⪚ `Hans Jensen`) og udfyld evt. feltet Organisation med relevant information.

Dernæst udfyldes feltet E-mail-adresse med din e-mail-adresse (⪚ `hans@eksempel.dk`).

Det er alt for denne dialog medmindre du ønsker at benytte de mere avancerede muligheder (kryptografi, signatur osv.). Du finder flere oplysninger om disse muligheder i den fulde &kmail;-brugervejledning. Klik på O.k.-knappen for at lukke denne dialog og gå videre til den næste indstillingsside ...

## Opsætning af din konto

Klik på ikonet Netværk for at gå til indstillingssiden for netværksopsætning. Den indeholder indstillinger der bestemmer hvordan &kmail; skal sende og modtage dine e-mail-beskeder. Der er to faneblade til højre: Send og Modtag. Begge skal sættes op, så lad os se på dem en ad gangen:

### Send beskeder

Fanebladet Send viser en liste over metoder til at sende beskeder. Det første punkt på listen er standard-metoden. Med knappen Tilføj... kan du vælge mellem to måder at sende beskeder på: SMTP og Sendmail. &Sendmail; er et program installeret lokalt på computeren – det har ry for at være svært at sætte op, så hvis du ikke har en funktionsdygtig &Sendmail;-konfiguration, bør du vælge SMTP og udfylde feltet Navn med noget sigende (⪚ `Min e-mail-konto`) og feltet Vært med navn og domæne for din e-mail-server (⪚ `smtp.udbyder.dk`). Du har sikkert ikke brug for at ændre Port-indstillingen (standard er `25`).

En forklaring til de øvrige muligheder kan findes i den fulde &kmail;-brugervejledning. Klik på O.k. for at lukke dialogen, og klik derefter på fanebladet Modtag.

### Modtag beskeder

For at opsætte en konto så du kan modtage e-mail, klikker du på knappen Tilføj... i fanebladet Modtag. Du vil så blive bedt om at indtaste din e-mail-konto. De fleste brugere bør vælge POP3 eller IMAP. Læs &kmail;-brugervejledningen hvis du ønsker at bruge et andet system.

Du bliver så præsenteret for vinduet Tilføj konto. Først udfylder du feltet Navn for at navngive din konto. Navnet er helt op til dig selv. Brugernavn, Kodeord og Vært udfyldes med de oplysninger du fremskaffede tidligere. Der vil som regel ikke være brug for at ændre Port-indstillingen.

Du er nu klar til at sende og modtage e-mail. For IMAP, åbner du blot dine mapper i mappetræet i &kmail;'s hovedvindue. &kmail; forbinder så til din server og viser de breve den finder. For POP3 bruger du Fil Kig efter post.

## Test din opsætning

Først bør du sende en e-mail til dig selv for at teste din opsætning. For at sende en besked kan du enten trykke &Ctrl;N og vælger ikonet Ny besked eller du kan vælge menupunktet Besked Ny besked.... Et vindue fremkommer hvor du kan skrive dit brev. Udfyld feltet Til med din e-mail-adresse og skriv noget i feltet Emne. Send beskeden ved at vælge Besked Send.

For at tjekke din post skal du vælge Fil Kig efter post. I det nedre højre hjørne af hovedvinduet vil en fremskridtsbjælke vise hvor mange breve, der bliver taget ned. Hvis du modtager det brev du lige sendte, så tillykke! Hvis du imidlertid får en fejlbesked mens du tester din opsætning, så sørg for at din netværksforbindelse er i orden og tjek din opsætning igen på Opsætning Indstil &kmail;....

## Relateret information

- &kmail;-håndbogen har uddybende forklaringer af avancerede e-mail-indstillinger osv. Du kan læse den i &khelpcenter; eller ved at skrive `help:/kmail` i &konqueror;s Sted-felt.

- &kmail;-hjemmesiden på http://kmail.kde.org indeholder de seneste nyheder, tips, tricks og meget mere.