## Colors

### Introducció

El mòdul de selecció del color està comprés de 4 seccions:

1. La vista prèvia de l'esquema de color.

2. L'actual Color de l'estri.

3. Els esquemes de color disponibles.

4. El desplaçador del contrast.

Un estri (widjet) és un terme d'ús comú entre els programadors per a referir-se a elements de la interfície d'usuari tal com els botons, menús i barres de desplaçament. Podeu pensar en ells com en les peces fonamentals que s'ensamblen per a crear la vostra aplicació.

#### Vista prèvia

Aquesta secció del diàleg demostra com s'aplica un esquema de color a una mostra seleccionada d'estris. Us proporciona una vista prèvia dels colors actualment seleccionats.

Un esquema de color consisteix d'un conjunt de 18 colors.

Cadascun dels estris està etiquetat per ajudar-vos a identificar de quina manera afectaran els vostres canvis a l'esquema de color.

#### Color de l'estri

L'element actualment seleccionat de l'esquema de color es mostra en la llista desplegable. Aquest estri de color es pot canviar fent clic a sobre de la caixa colorejada a sota de la llista desplegable. Apareixerà una caixa de diàleg per a la selecció de colors, des de la qual podreu seleccionar un nou color. Quan estigueu satisfets amb la vostra elecció, premeu a Bé en el diàleg de selecció de colors i el color s'actualitzarà en l'àrea de vista prèvia.

Podeu seleccionar qualsevol element de l'esquema de color des de la caixa de combinació del color.

#### El desplaçador de Contrast

El desplaçador del Contrast us permetrà canviar el contrast entre les diferents lluminositats dels colors seleccionats.

L'àrea de vista prèvia s'actualitzarà instantàniament per a mostrar-vos l'efecte del vostre canvi.

#### Esquema de color

Amb el &kde; es subministren diversos esquemes de color i sou lliure de definir el vostre.

Els tres components principals de color de cada esquema es mostren junt amb el nom a la llista. Per a previsualitzar un esquema a l'àrea més gran, feu clic a sobre del seu nom a la caixa de la llista.

Podeu usar els esquemes de color subministrats pel &kde; com a punt de partida per a dissenyar el vostre propi esquema. Feu clic a sobre del botó Desa l'esquema... per a desar l'esquema de color sota un nou nom i després modificar-lo.

Quan es selecciona un esquema de color com aquest creat per l'usuari, els canvis que s'apliquin (tal i com es mostren a la previsualització) es poden desar amb el botó Desa l'esquema...; també es pot suprimir amb el botó Elimina l'esquema.

Els temes proporcionats pel &kde; no es poden canviar o suprimir.

Podeu usar el botó Importa l'esquema... per afegir entrades noves a la llista. Aquestes podran ser esquemes de color que hageu creat en d'altres ordinadors o esquemes de color que hageu descarregat des d'un lloc web.

Podreu escollir si desitgeu que el &kde; apliqui l'esquema de color fins i tot a les aplicacions que no siguin originàries del &kde; habilitant Aplica colors a les aplicacions no KDE. Això no ho permetran totes les aplicacions, però si la majoria.